CELEX: 62014TN0849
Language: et
Date: 2014-12-31 00:00:00
Title: Kohtuasi T-849/14 P: Carlo De Nicola 31. detsembril 2014 esitatud apellatsioonkaebus Avaliku Teenistuse Kohtu 18. novembri 2014. aasta otsuse peale kohtuasjas F-59/09 RENV: De Nicola versus EIP

2.3.2015   
            
            
               ET
            
            
               Euroopa Liidu Teataja
            
            
               C 73/46
            
         
      Carlo De Nicola 31. detsembril 2014 esitatud apellatsioonkaebus Avaliku Teenistuse Kohtu 18. novembri 2014. aasta otsuse peale kohtuasjas F-59/09 RENV: De Nicola versus EIP
      (Kohtuasi T-849/14 P)
      (2015/C 073/57)
      Kohtumenetluse keel: itaalia
      
         Pooled
      
      
         Apellatsioonkaebuse esitaja: Carlo De Nicola (Strassen, Luksemburg) (esindaja: advokaat L. Isola)
      
         Teine menetluspool: Euroopa Investeerimispank
      
         Nõuded
      
      Apellatsioonkaebuse esitaja palub Üldkohtul tunnistada käesolev apellatsioonkaebus vastuvõetavaks ja muuta osaliselt vaidlustatud kohtuotsust, tühistades resolutsiooni punktid 2 ja 3, kinnituse, et käesolev menetlus on ELTL artiklis 270 sätestatud menetlus, ning põhjenduste punktid 3, 44, 50, 55, 56, 58, 59, 60, 61, 63, 65, 66, 67, 68, 69, 70, 71, 72 ja 73. Saata kohtuasi uueks arutamiseks Avaliku Teenistuse Kohtu muule kojale teises koosseisus, et viimane teeks pärast varem esitatud meditsiinilise ekspertiisi taotluse rahuldamist tühistatud punktide osas uue otsuse. Jätta apellandile õigus nõuda mistahes otsese ja/või kaudse menetlustoimingu tegemist, mis on vajalik seoses vastaspoole kaitseargumentidega, ning esitada mistahes muu dokument, mida peetakse vastaspoole argumentide ümberlükkamiseks vajalikuks.
      
         Väited ja peamised argumendid
      
      Käesolev apellatsioonkaebus on esitatud Avaliku Teenistuse Kohtu 18. novembri 2014. aasta otsuse peale kohtuasjas F-59/09 RENV: De Nicola vs. EIP.
      Apellatsioonkaebuse põhjenduseks esitab apellant järgnevad väited.
      
                  1.
               
               
                  Vaidluste lahendamise komiteega seoses vaidlustab apellant komitee toimimise eeskirjade vastuvõetamatuks tunnistamise ning väite, et tühistatud dokumendi toimikust eemaldamine on kohane kahju hüvitamine, ning väidab, et komitee kuritarvitab oma kohtuliku ülesande täitmisel võimu.
               
            
                  2.
               
               
                  Apellandi ahistamisega seoses viitab apellant ahistamise tuvastamise taotluse vastuvõetamatuks tunnistamisele, selle konkreetse taotluse kohta otsuse tegemata jätmisele ja Avaliku Teenistuse Kohtu keeldumisele järgida uuesti arutamiseks saadetud kohtuotsust; EIP väited asja uuesti läbivaatamise menetluses on vastuvõetamatud; Avaliku Teenistuse Kohus on võimu kuritarvitanud, otsustades ise apellandi advokaadi asemel, et kahju hüvitamise nõuet ei ole vaja läbi vaadata, kuna see on juba esitatud kohtuasjas F-52/11 ja on seal paremini põhjendatud.
               
            
                  3.
               
               
                  Meditsiinilise ekspertiisi taotluse ja muude menetlust korraldavate meetmetega seoses rõhutab apellant, et ta ei ole kunagi loobunud nende menetlustoimingute tegemise taotlustest, mille Avaliku Teenistuse Kohus mittevajalikena tagasi lükkas. Kuna Euroopa Liidu Üldkohus leidis, et asjas tuleb teha sisuline otsus, oli Avaliku Teenistuse Kohus kohustatud läbi vaatama kõik nõuetekohaselt esitatud taotlused ning tuvastama asja lahendamiseks asjakohased taotlused ja võtma nendest tulenevad menetlust korraldavad meetmed.